|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑsumbola2ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥΠΕΡ/ΚΗ Δ/ΝΣΗ Π. & Δ. ΕΚΠ/ΣΗΣΔΥΤΙΚΗΣ ΜΑΚΕΔΟΝΙΑΣΔ/ΝΣΗ Π/ΘΜΙΑΣ ΕΚΠ/ΣΗΣ Ν. ΚΑΣΤΟΡΙΑΣ9ο ΔΗΜΟΤΙΚΟ ΣΧΟΛΕΙΟ ΚΑΣΤΟΡΙΑΣΤαχ. Δ/νση : Χλόη - ΦουντουκλήΤαχ. Κώδ : 52100 ΚαστοριάΤηλέφωνο : 2467307129Fax : -Πληροφορίες : Νικόλαος Ηλιάδης  | Καστοριά 29 Φεβρουαρίου 2024 |

**ΘΕΜΑ: «Δικαιολογητικά εγγραφής στην Α' τάξη του Δημοτικού Σχολείου για το σχολικό έτος 2024-2025»**

* Σας ανακοινώνουμε ότι οι εγγραφές των μαθητών που θα φοιτήσουν στην **Πρώτη Τάξη** (**Α’**) κατά τη σχολική χρονιά **2024-2025**, αρχίζουν την **Παρασκευή, 1 Μαρτίου 2024** και λήγουν την **Τετάρτη, 20 Μαρτίου 2024** από **08:00** μέχρι **13:00**.
* Κατά το σχολικό έτος 2024-2025 στην Α’ Τάξη του Δημοτικού Σχολείου θα φοιτήσουν οι μαθητές/τριες που γεννήθηκαν από **1-1-2018 έως και 31-12-2018**.
* Σύμφωνα με τις διατάξεις της παρ. 4 α του άρθρου 7 του Π.Δ. 79/2017 (Α’ 109), όπως τροποποιήθηκε με την παρ. 2 του άρθρου 44 του Ν. 4777/2021 (Α’ 25) τα απαιτούμενα δικαιολογητικά για την εγγραφή στην Α΄ τάξη του δημοτικού σχολείου είναι τα εξής:
1. **Πιστοποιητικό γέννησης** Δήμου ή Κοινότητας. Διευκρινίζεται ότι για την εγγραφή των μαθητών στα Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά αναζητείται από τις σχολικές μονάδες μέσω του Πληροφοριακού Συστήματος myschool του Υ.ΠΑΙ.Θ.
2. **Επίδειξη του βιβλιαρίου υγείας του μαθητή**, ή προσκόμιση άλλου στοιχείου στο οποίο φαίνεται ότι έγιναν τα προβλεπόμενα εμβόλια.
3. **Ατομικό Δελτίο Υγείας Μαθητή** (το οποίο παραδίδεται στο γονέα και επιστρέφεται τον Ιούνιο ή το Σεπτέμβριο συμπληρωμένο και υπογεγραμμένο. **Το αργότερο μέχρι 30 Σεπτεμβρίου 2024**).
4. **Αποδεικτικό στοιχείο** από το οποίο, κατά την κρίση του διευθυντή του σχολείου, φαίνεται η διεύθυνση κατοικίας του μαθητή (λογαριασμός ΔΕΗ, ΟΤΕ, Κινητής τηλεφωνίας ή φορολογική δήλωση).
5. **Βεβαίωση φοίτησης Νηπιαγωγείου** (Θα την πάρετε από το Νηπιαγωγείο. Το προβλεπόμενο Πιστοποιητικό Φοίτησης Νηπιαγωγείου θα σταλεί στο σχολείο υπηρεσιακά από το Νηπιαγωγείο τον Ιούνιο).
6. **Αίτηση** (θα την πάρετε από το Δημοτικό Σχολείο και θα συμπληρώσετε τα απαραίτητα στοιχεία).
7. **Αίτηση εγγραφής στο Ολοήμερο** (Θα την πάρετε από το σχολείο).

Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ

 ΗΛΙΑΔΗΣ ΝΙΚΟΛΑΟΣ